জাতীয় নির্বাচন সামনে রেখে ১৪ দল ও জাতীয় পার্টির সঙ্গে সম্পর্কের বিষয়ে আওয়ামী লীগের সাধারণ সম্পাদক বলেন, ‘আমরা আমাদের অ্যালায়েন্স নিয়ে এখনো ঐক্যবদ্ধ। ১৪ দল, জাতীয় পার্টি—আমরা ঐক্যবদ্ধ। শেষ পর্যন্ত মেরুকরণ, সমীকরণ কোথায় গিয়ে ঠেকবে সেটা সময় বলে দেবে। আমার কাছে যেটা মনে হয়, উইনেবল, একসেপ্টেবল প্রার্থী দিতে হবে। আমরা দলীয় পর্যায়ে বিভিন্ন ফোরামে বলেছি—এমন কোনো প্রার্থীর নাম প্রস্তাব করবেন না যাতে জয়ী হতে না পারা যায়। বিএনপি জোটবদ্ধ হয়ে নির্বাচন করলে সেখানে প্রতিযোগিতার বিষয় আছে। আমরা পর পর কয়েকবার ক্ষমতায় আছি। আমাদের উন্নয়ন, অর্জন এত বেশি যে আমাদের নেত্রীর প্রতি জনগণের আস্থা অভ্রভেদী তুঙ্গে।’